વોલ‌િન્ટયર્સની સ્થિતિ તો ભારે કફોડી થઇ છે. દરમ્યાન મણિનગર, જમાલપુર, ગોમતીપુર અને નરોડા રોડ ફાયર સ્ટેશન અને ફાયર સ્ટાફ કવાર્ટર્સનાં હયાત મકાન જૂનાં અને જર્જરિત થયેલાં હોઇ તેને તોડીને નવાં અદ્યતન ફાયર સ્ટેશન અને ફાયર સ્ટાફ ક્વાર્ટર્સ બનાવવાનો પ્રોજેક્ટ હાથ પર લેવાયો છે. મણિનગર ફાયર સ્ટેશનનું કામ એક-દોઢ મહિનામાં આટોપી લેવાશે. ત્યારબાદ મણિનગરમાં હયાત ર૬ કવાર્ટર્સના બદલે ૪ર કવાર્ટર્સની સુવિધા ઉપલબ્ધ થશે. જમાલપુર ફાયર સ્ટેશન એકાદ વર્ષમાં તૈયાર થશે. ગોમતીપુર અને નરોડા રોડ ફાયર સ્ટેશનને નવાં રંગરૂપ આપતાં હજુ એક-સવા વર્ષ લાગશે. ત્યારબાદ ગોમતીપુર અને નરોડા રોડ ફાયર સ્ટેશનમાં આઠ-આઠ કવાર્ટર્સ વધશે.